Beatissime pater, olim bo. me. Conradus episcopus Aboensis prouide considerans, quod canonici capitulares ecclesie Aboensis pro eo quod residendo personaliter apud ipsam ecclesiam cathedralem nulla aut pauca saltem, ex quibus se sustentare possent, emolumenta percipiebant et propter[ea] dimissa dicta ecclesia apud ecclesias rurales resideba[n]t, unde ipsa cathedralis ecclesia debitis obsequijs fraudabatur et diuinus cultus in illa quasi collapsus uidebatur, ipsaque ecclesia suorum canonicorum presentia uiduata quasi abiecta – – – – – – – – – – – – – – – – – – – – – – – – – – – – – – – – – – – – – – – – – – – simul cum capitulo – – – – – – – – – – – – – – – – – – – – – pretermittebantur et sic justitia de[i](?) conueniebat per – – – – – – – – – – – – – – – [Con]radus episcopus in prefata ecclesia cultum diuinum uigere – – – – – et alijs ecclesiijs cathedralibus regni Swetie conformar – – – – et personis – – – – – – [dig]nitatibus constitutis eiusdem ecclesie, qui apud illam residerent et diuinis officijs in illa jnteressent, certam tunc expressam partem nonnullarum decimarum etiam tunc expressarum Aboensis diocesis ad mensam episcopalem pertinentem pro huiusmodj diuini cultus augmento donauit et assignauit, prout in litteris autenticis eiusdem Conradi episcopi desuper confectis plenius continetur. Cum autem, pater s., post donationem et assignationem huiusmodj omnes fere canonicj dicte ecclesie, paucis exceptis, apud illam personaliter resideant et eis incumbentia onera decenter supportent, unde ecclesia ipsa non parum illustrata et diuinus cultus fere collapsus in ea restitutus conspicitur, supplicant humiliter s. v. deuoti oratores vestri prepositus et capitulum ipsius ecclesie prefate Aboensis, quatenus donationem et assignationem predictas ac, prout illas concernunt, omnia et singula in dictis litteris contenta et inde secuta apostolica auctoritate approbare et confirmare, omnesque et singulos defectus, si qui forsan interuenerint in eisdem, supplere dignemini de gratia speciali; non obstantibus constitutionibus et ordinationibus apostolicis et statutis etc., ceterisque contrarijs quibuscunque, cum clausulis oportunis. Concessum, ut petitur jn presentia d. n. pape. Jo. car. Alexandrinus. – Et in forma gratiosa ad perpetuam rei memoriam; et cum suppletione defectuum, ut prefertur; et quod tenor[es] litterarum episcopi habeantur pro expressis, et cum absolutione ad effectum etc.; et quod maior et verior specificatio premissorum et aliorum necessariorum fieri possit in confectione litterarum. Concessum Jo. car. Alexandrinus. Datum Rome apud sanctum Petrum sextodecimo kalendas augusti anno secundo.